கேள்வி: அனுமான்காட் மாவட்டம் குறித்து விரிவாக சொல்லுங்கள்.
பதில்: அனுமான்காட் மாவட்டம் (Hanumangarh District - (இந்தி: हनुमानगढ़ ज़िला), மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் அனுமான்காட் ஆகும். இம்மாவட்டத்தில் சிந்துவெளி நாகரிகம் காலத்திய காளிபங்கான் தொல்லியல் களம் உள்ளது. ராஜஸ்தான் மாநிலத்தின் வடக்குப் பகுதியில் பஞ்சாப் மற்றும் அரியானா மாநில எல்லைப்புறத்தில் அமைந்த இம்மாவட்டம் பிகானேர் கோட்டத்தில் உள்ளது.
கேள்வி: அனுமான்காட் மாவட்டம் - மாவட்ட நிர்வாகம் குறித்து விரிவாக சொல்லுங்கள்.
பதில்: அனுமான்காட் அனுமான் கோலேன் காட், சங்காரியா, ரவத்சர், நோகர் பத்ரா, திப்பி மற்றும் பிலிபங்கா என ஏழு வருவாய் வட்டம் கொண்டுள்ளது.
கேள்வி: அனுமான்காட் மாவட்டம் - மக்கள் தொகையியல் குறித்து விரிவாக சொல்லுங்கள்.
பதில்: இந்திய மக்கள் தொகை கணக்கெடுப்பு, 2011 படி இம்மாவட்டத்தின் மொத்த மக்கள் தொகை 1,774,692 ஆக உள்ளது. கிராமப்புறங்களில் 80.25% மக்களும்; நகரப்புறங்களில் மக்களும் 19.75% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 16.91% விகிதம் ஆக உயர்ந்துள்ளது. மக்கள் தொகையில் 931,184 ஆண்களும்; 843,508 பெண்களும் உள்ளனர். ஆயிரம் ஆண்களுக்கு 906 பெண்கள் என்ற விகிதத்தில் பாலின விகிதம் உள்ளது. 9,656 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 184 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 67.13 % ஆகவும், ஆண்களின் படிப்பறிவு 77.41 % ஆகவும், பெண்களின் படிப்பறிவு 55.84 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 234,226 ஆக உள்ளது. [http://www.census2011.co.in/census/district/425-hanumangarh.html Hanumangarh District : Census 2011 data]
கேள்வி: அனுமான்காட் மாவட்டம் - சமயம் பற்றி விளக்கவும்.
பதில்: இம்மாவட்டத்தில் இந்து சமயம் மக்கள் தொகை 1,433,067 (80.75 %) ஆகவும்; சீக்கியம் மக்கள் தொகை 216,997 (12.23 %) ஆகவும்; இசுலாம் மக்கள் தொகை 118,673 (6.69 %) ஆகவும்; சீக்கியம் மக்கள் தொகை 216,997 (12.23 %) ஆகவும்; கிறித்தவம், சமணம், பௌத்தம் மக்கள் தொகை மிகக் குறைவாகவும் உள்ளது.
கேள்வி: அனுமான்காட் மாவட்டம் - மொழிகள் பற்றி விளக்கவும்.
பதில்: இராஜஸ்தான் மாநிலத்தின் ஆட்சி மொழியான இந்தி மொழி, பஞ்சாபி மொழி, உருது மொழி மற்றும் இராச்சசுத்தானி, மார்வாரி மொழி போன்ற வட்டார மொழிகளும் இம்மாவட்டத்தில் பேசப்படுகிறது.